b'\n_START_ARTICLE_\nAsteriksas ir Obeliksas: misija Kleopatra\n_START_SECTION_\nSiu\xc5\xbeetas\n_START_PARAGRAPH_\nEgipto karalien\xc4\x97 Kleopatra (Monica Bellucci) susigin\xc4\x8dija su Romos imperatoriumi Julijumi Cezariu (Alain Chabat) teigdama, kad jos tauta vis dar didi, net jei faraon\xc5\xb3 laikai seniai pra\xc4\x97j\xc4\x99. Ji pasi\xc5\xbeada per tris m\xc4\x97nesius pastatyti Cezariui naujus r\xc5\xabmus. Kadangi visi jos architektai yra u\xc5\xbeimti kitais darbais ar yra per daug konservatyv\xc5\xabs, \xc5\xa1i abejotina garb\xc4\x97 atitenka architektui Numerobisui (Jamel Debbouze)._NEWLINE_Numerobisas turi pastatyti r\xc5\xabmus ir tada bus apipiltas auksu, bet jei nepastatys\xc2\xa0\xe2\x80\x93 bus su\xc5\xa1ertas krokodilams. Jis pra\xc5\xa1o seno draugo druido Panoramikso (Claude Rich) i\xc5\xa1 Galijos pagalbos. Druidas moka i\xc5\xa1virti stebukling\xc4\x85 g\xc4\x97rim\xc4\x85, kur\xc4\xaf i\xc5\xa1g\xc4\x97r\xc4\x99s \xc5\xbemogus tampa nepaprastai stiprus. Paskirti seno druido saugotojais ir pagalbininkais, Asteriksas (Christian Clavier) ir Obeliksas (G\xc3\xa9rard Depardieu) lydi j\xc4\xaf kelion\xc4\x97je \xc4\xaf Egipt\xc4\x85._NEWLINE_Edifio/Numerobio prie\xc5\xa1as architektas Artifis/Amonbofis (G\xc3\xa9rard Darmon) bando sukelti Edifio darbuotoj\xc5\xb3 streik\xc4\x85. Panoramiksas i\xc5\xa1verda stebuklingo g\xc4\x97rimo ir statybos t\xc4\x99siasi. Kai Julijus Cezaris su\xc5\xbeino, kad statyb\xc5\xb3 projektas vykdomas s\xc4\x97kmingai, jis su savo kariuomene puola statybas, kad laim\xc4\x97t\xc5\xb3 la\xc5\xbeybas ir neprarast\xc5\xb3 savo vardo, ta\xc4\x8diau rom\xc4\x97nus \xc4\xafveikia Asteriksas ir Obeliksas.'